सामग्री: कोरोना वायरस के इस दौर में साफ-सफाई रखने और बार-बार हाथ धोने के लिए कहा जा रहा है ताकि वायरस आपके शरीर तक ना पहुंच पाए. 

ऐसे में लोग बार-बार हाथ धो भी रहे हैं लेकिन, अगर आपको लगने लगे कि हर चीज़ में जर्म्स हैं, वायरस है, गंदगी जो आपको नुक़सान पहुंचा सकता है और आप बार-बार हाथ धो रहे हैं या सफाई कर रहे हैं तो ये एक बीमारी का लक्षण है. इसे कहते हैं ऑब्सेसिव कंपल्सिव डिसऑर्डर (ओसीडी).  

डॉक्टरों का कहना है कि जिन लोगों में ओसीडी की समस्या पहले से ही मौजूद है उनमें कोरोना महामारी के दौरान दिक्कत और बढ़ गई हैं. 

क्या होता है ओसीडी?

समाप्त

मैक्स अस्पताल, साकेत में मेंटल हेल्थ विभाग के प्रमुख डॉ. समीर मल्होत्रा बताते हैं, “दिमाग के अंदर सिरोटोनिन नाम का एक रसायन होता है. जब दिमाग में ये रसायन कम हो जाता है तो कोई भी काम करते हुए अधूरा-सा अहसास रहता है. कई बार दिक्कत साफ-सफाई को लेकर होती है तो उसमें आदमी बहुत बच-बच कर चलता है.” 

“उन्हें यकीन ही नहीं होता कि सफाई अच्छी तरह हो चुकी है. इसलिए वो घंटों उसमें लगे रहते हैं. जबकि हाथ तो कुछ सैकेंड में ही अच्छी तरह साफ हो जाते हैं. कोविड से बचाव के लिए भी 20 सैकेंड तक हाथ धोने के लिए कहा जा रहा है.”

वायरस

ओसीडी में लोगों में इस तरह की आदतें नज़र आती हैं- 

हालात हो सकते हैं बदतर 

डॉक्टर समीर बताते हैं कि इस डिसऑर्डर से लोगों की ज़िंदगी बुरी तरह प्रभावित होने लगती है. कई लोग डिटरजेंट के घोल या कपड़े धोने के साबुन से नहाने लगते हैं. उन्हें यक़ीन नहीं होता कि रोज़मर्रा वाले साबुन से ठीक से सफाई नहीं हुई. जब ये दिक्कत बहुत अधिक बढ़ जाए तो इसके शारीरिक और मानसिक दोनों नुक़सान होते हैं. 

डॉक्टर समीर की एक मरीज़ वॉशरूम नहीं जातीं क्योंकि उन्हें लगता है कि हाथ गंदे हो जाएंगे और फिर 7-8 घंटे तक धोने पड़ेंगे. उनके हाथ काले हो चुके हैं क्योंकि वो हाथों को डिटरजेंट से धोया करती थीं. 

अगर समय पर इलाज़ ना मिले तो ये समस्या ज़ुनूनी स्तर तक जा सकती है. व्यक्ति ज़िंदगी के सारे काम छोड़कर सिर्फ़ सफ़ाई में लग सकता है. 

क्या है इलाज?

डॉक्टर समीर के मुताबिक ओसीडी का इलाज ज़रूरी है. इसमें मरीज़ को दवाइयां जी जाती हैं. 

साथ ही मरीज़ को काउंसलिंग और बिहेवियर थेरेपी दी जाती है. उन्हें जो काम बार-बार करने की आदत है उसे करने से रोका जाता है. इलाज़ से ये बीमारी ठीक हो सकती है.  

क्या है...\nपिछली सामग्री को संक्षेप में निम्नानुसार किया जा सकता है:
दिल्ली की रहने वाली आशा के बेटे को बार-बार हाथ-पैर धोने की आदत थी. वो, कहीं से भी घर में आता तो पहले पूरे हाथ-पैर धोता. बैठे-बैठे अचानक हाथ-पैर धोने चला जाता. उन्होंने किसी तरह समझा कर उसकी ये आदत छुड़ाई थी लेकिन अब कोरोना वायरस के दौरा में उसमें फिर से ये लक्षण दिखने लगे हैं.